ਪੌਲ ਮੇਂਡੇਜ਼
ਪੌਲ ਮੇਂਡੇਜ਼ (ਜਨਮ 1982) ਲੰਡਨ ਵਿੱਚ ਸਥਿਤ ਇੱਕ ਬਲੈਕ ਬ੍ਰਿਟਿਸ਼ ਲੇਖਕ ਹੈ। ਉਸਨੇ 2020 ਦਾ ਅਰਧ-ਆਤਮਜੀਵਨੀ ਨਾਵਲ ਰੇਨਬੋ ਮਿਲਕ ਲਿਖਿਆ ਹੈ।

ਜੀਵਨੀ 
ਮੇਂਡੇਜ਼ ਦਾ ਜਨਮ ਵੈਸਟ ਮਿਡਲੈਂਡਜ਼ ਵਿੱਚ ਦੂਜੀ ਪੀੜ੍ਹੀ ਦੇ ਜਮਾਇਕਨ-ਬ੍ਰਿਟਿਸ਼ ਪਰਿਵਾਰ ਵਿੱਚ ਹੋਇਆ ਸੀ। ਉਸਦੀ ਪਰਵਰਿਸ਼ 'ਯਹੋਵਾਹ ਦੇ ਗਵਾਹ' ਵਜੋਂ ਹੋਈ। ਜਦੋਂ ਉਹ ਸਤਾਰਾਂ ਸਾਲਾਂ ਦਾ ਸੀ ਤਾਂ ਉਸਨੂੰ ਉਸਦੇ ਮਾਪਿਆਂ ਦੇ ਘਰੋਂ ਕੱਢ ਦਿੱਤਾ ਗਿਆ ਅਤੇ ਉਹ ਗ੍ਰੀਨਵਿਚ ਯੂਨੀਵਰਸਿਟੀ ਵਿੱਚ ਇੰਜੀਨੀਅਰਿੰਗ ਦੀ ਪੜ੍ਹਾਈ ਕਰਨ ਲਈ ਟੋਨਬ੍ਰਿਜ ਚਲਾ ਗਿਆ ਸੀ। ਜਿਸਨੂੰ ਉਹ ਨੌਂ ਮਹੀਨਿਆਂ ਬਾਅਦ ਛੱਡ ਗਿਆ, ਪਰ 2002 ਵਿੱਚ ਬਰਮਿੰਘਮ ਜਾਣ ਤੋਂ ਪਹਿਲਾਂ ਕੈਂਟ ਵਿੱਚ ਰਿਹਾ। ਉਹ 2004 ਵਿੱਚ ਲੰਡਨ ਚਲਾ ਗਿਆ ਅਤੇ ਇੱਕ ਸੈਕਸ ਵਰਕਰ ਬਣ ਗਿਆ।

2012 ਵਿੱਚ ਉਹ ਇੱਕ ਪਾਰਟੀ ਵਿੱਚ ਸ਼ਰਮੀਨ ਲਵਗਰੋਵ ਨੂੰ ਮਿਲਿਆ ਅਤੇ ਜਦੋਂ ਉਹ ਡਾਇਲਾਗ ਬੁੱਕਸ ਵਿੱਚ ਪ੍ਰਕਾਸ਼ਕ ਬਣ ਗਿਆ ਤਾਂ ਮੇਂਡੇਜ਼ ਨੇ ਉਸਨੂੰ ਖਰੜਾ ਭੇਜਿਆ ਜੋ ਉਸਦਾ ਪਹਿਲਾ ਨਾਵਲ, ਰੇਨਬੋ ਮਿਲਕ ਸੀ।

ਉਹ ਗੋਲਡਸਮਿਥਸ ਤੋਂ ਬਲੈਕ ਬ੍ਰਿਟਿਸ਼ ਰਾਈਟਿੰਗ ਵਿੱਚ ਐਮ.ਏ. ਦੀ ਪੜ੍ਹਾਈ ਕਰ ਰਿਹਾ ਹੈ। ਉਹ ਆਪਣੇ ਸਾਥੀ ਐਲਨ ਹੋਲਿੰਗਹਰਸਟ ਨਾਲ ਹੈਂਪਸਟੇਡ ਵਿੱਚ ਰਹਿੰਦਾ ਹੈ।

ਹਵਾਲੇ 

ਜਨਮ 1982
ਜ਼ਿੰਦਾ ਲੋਕ
ਐਲਜੀਬੀਟੀ ਲੇਖਕ